HOËRSKOOL KAMPSBAAI

 GRAAD 12

 AFRIKAANS EERSTE ADDISIONELE TAAL

 VRAESTEL EEN

JUNIE 2013 PUNTE : 80 EKSAMINATRISE : B. DE VRIES TYD : 2 UUR

**INSTRUKSIES EN INLIGTING**

1. Hierdie vraestel bestaan uit DRIE afdelings.

 AFDELING A : LEESBEGRIP (VRAAG 1) (30)

 AFDELING B : OPSOMMING (VRAAG 2) (10)

 AFDELING C : TAAL (VRAAG 3, 4,5 en 6 (40)

1. Lees ALLE instruksies baie goed.
2. Beantwoord AL die vrae.
3. Begin ELKE afdeling op ‘n NUWE BLADSY.
4. Trek ‘n streep na elke afdeling.
5. Nommer die antwoorde korrek volgens die nommeringstelsel wat in hierdie

 vraestel gebruik is.

1. Laat ‘n reël oop na ELKE antwoord.
2. Skenk veral baie aandag aan spelling en sinskonstruksie.
3. Skryf netjies en leesbaar.

Hierdie vraestel bestaan uit **16** bladsye.

Blaai om asseblief

2

Gr.12

**AFDELING A: LEESBEGRIP**

**VRAAG 1**

**TEKS A : KOERANTARTIKEL**

Lees die onderstaande koerantartikel en beantwoord die vrae.

|  |
| --- |
| *OP JOU EIE VOETE***Vroeë geldplan gee skoolverlaters ‘n voorsprong***WEES JONK AL GELDSLIM* **As dit vanjaar jou laaste skooljaar is, gaan jy waarskynlik** **binnekort agterkom dat jou ouers nie meer wandelende** **beursies is nie en dat daar ‘n groot verskil is tussen** **iemand anders se geld uitgee en dít wat jy self verdien.** ***Sake 24* gaan elke Saterdag in November gesels met me.** **Linda Sherlock , hoof van Alexander Forbes se** **kleinhandeladviesafdeling, oor wat skoolverlaters van** **geld moet weet. Vandag begin ons met begrotings, wat** **regtig nie ‘n kopseer behoort te wees nie. Gedurende** **die res van die maand gaan verskeie onderwerpe gedek** **word , byvoorbeeld wat jy alles van belasting en jou** **eerste motorkopie moet weet.****Letitia Watson**1. Kaapstad. – Begrotings, begrotings, begrotings – moenie te bang of lui wees om dié takie aan te pak nie. Dit kan jou vir die res van jou lewe skuldvry hou, en dis nie harde werk nie.
2. Dis belangrik dat jy jou begroting volgende jaar van die begin af reg het vir die jaar wat voorlê – of jy ‘n student is wat sakgeld kry of met jou eerste werk begin, sê me. Linda Sherlock, hoof van Alexander Forbes se kleinhandeladviesafdeling.
3. Volgens Sherlock is die eerste goue reël van ‘n begroting om seker te maak dat alles wat betaal moet word (soos ‘n klere- of selfoonrekening), betaal is. Die tweede is dat jy eers daarna geld wegsit of gebruik vir luukshede soos kuiertjies of ‘n iPad.
 |

Blaai om asseblief

3

Gr. 12

|  |
| --- |
| 1. Die derde goue reël van ‘n begroting, sê Sherlock, is dat jy binne jou perke moet bestee – moenie meer geld uitgee as wat jou inkomste is nie.
2. Onthou, jy betaal ‘n prys vir onmiddellike bevrediging!

**Doen dit so**1. Kyk wat jou maandelikse inkomste is (ná belasting, as jy begin werk). Dit is net die geld wat jy weet jy beslis uitkry.
2. Bepaal jou uitgawes. Almal s’n verskil, maar dit is byvoorbeeld huurgeld vir verblyf; kruideniersware; vervoer; mediese uitgawes; studiegelde; jou motorpaaiement; telefoonuitgawes; bankkoste; en persoonlike uitgawes, soos aan ontspanning en versorging.
3. Maak dit vir jouself maklik deur dit onder sewe hofies te verdeel: huisvesting (dit omvat alle uitgawes om ‘n dak oor jou kop te hê); kruideniersware (dit is van kos tot drank (alles wat jou maag of jou gemoed moet vul); alle vervoeruitgawes; persoonlike uitgawes (soos haarkapper of gimnasium); onderrig (jou klas- en boekgeld); en finansiële beplanning ( dit is vir spaargeld).
4. Dit is baie belangrik dat jy jouself ook beloon, sê Sherlock.
5. Sy beveel aan dat jy elke maand 10% van jou inkomste wegsit om aan jouself te bestee – dit is vir korttermyndoelwitte. Jy kan spaar vir byvoorbeeld nuwe speletjies, tegnologie-items en sporttoerusting of vir ‘n oorsese reis.
6. Die dissipline van spaar sal jou geldsake vir die res van jou lewe laat klop.

 [Uit: *Die Burger,* 5 November 2012] |

1.1 Kies die KORREKTE antwoord. Skryf net die vraagnommer en die antwoord neer.

 “Op jou eie voete” ( bokant die opskrif) beteken dat jy (afhanklik/onafhanklik) van

 jou ouers is. (1)

1.2 Wie moet hierdie artikel lees? Gee ‘n motivering vir jou antwoord. (2)

1.3.1 By wie kry skoolgaande kinders geld? (1)

1.3.2 Haal TWEE OPEENVOLGENDE WOORDE uit die paragraaf onder die opskrif aan

 om jou antwoord te motiveer. (1)

4

GR.12

1.4 Kies die KORREKTE antwoord. Skryf net die vraagnommer en die letter (A – D) neer.

 Wanneer jy geld uitgee wat jy self verdien het, sal jy ………………

 A mooi dink voor jy dit uitgee.

 B dit maklik uitgee.

 C dit impulsief uitgee.

 D baie vinnig uitgee. (1)

 1.5 Haal SEWE OPEENVOLGENDE WOORDE uit die paragraaf onder die opskrif aan wat

 aandui dat dit nie moeilik is om ‘n begroting op te stel nie. (1)

1.6 “ Gedurende die res van die maand gaan verskeie onderwerpe gedek word,

 byvoorbeeld wat jy alles van belasting en jou eerste motorkopie moet weet.”

 (paragraaf onder die opskrif)

 1.6.1 Noem EEN voorbeeld van waarvoor die belasting wat ‘n mens betaal,

 gebruik word. (Antwoord nie in die leesstuk.) (1)

 1.6.2 Waarom sal die prys van jou eerste motor baie belangrik wees?

 (Antwoord nie in die leesstuk.) (1)

 1.7 Volgens paragraaf 1 moet jy nie bang of lui wees om ‘n begroting op te stel nie.

 Hoe sal dit jou later in jou lewe help? (1)

1.8 Op watter TWEE moontlike maniere kan jy, volgens paragraaf 2, volgende jaar

 geld kry? (2)

1.9 Volgens paragraaf 3, moet jy, wanneer jy jou geld kry, dadelik die dinge wat jy

 graag wil hê, gaan koop.

 1.9.1 Is hierdie stelling WAAR of ONWAAR? (1)

 1.9.2 Motiveer jou antwoord op VRAAG 1.9.1. (1)

1.10 Waarvoor moet ‘n mens volgens die derde goue reël baie versigtig wees? (1)

5

GR.12

1.11 Kies die KORREKTE antwoord. Skryf net die vraagnommer en die antwoord neer.

 Indien jy iets baie graag wil hê, is (onmiddellike bevrediging/spaar) die beste. (1)

1.12 Kruideniersware is ‘n belangriker uitgawe as ontspanning.

 1.12.1 Is hierdie stelling WAAR of ONWAAR? (1)

 1.12.2 Motiveer jou antwoord op VRAAG 1.12.1. (1)

1.13 Waarom, dink jy, is dit balangrik dat ‘n mens jouself ook beloon? (paragraaf 9) (1)

1.14 Haal EEN WOORD uit paragraaf 11 aan wat aandui dat dit nie maklik is om te

 spaar nie. (1)

 Blaai om asseblief

6

GR.12

**TEKS B: ADVERTENSIE**

Lees die onderstaande advertensie en beantwoord die vrae.

|  |
| --- |
|  |

7

GR.12

1.15 Hoekom gebruik die adverteerder die vyf verskillende “borrels”in die

 advertensie? (1)

1.16 Kies die KORREKTE antwoord. Skryf net die vraagnommer en die letter (A – D) neer.

 Die woorde “’n Verrykende Ondervinding” beteken dat jy by Durbanville

 Kollege ……….

 A baie avonture sal beleef.

 B jou lewe sal verbeter.

 C baie geld sal maak.

 D jou lewe in ‘n ander rigting sal stuur. (1)

1.17 Waarom het die adverteerder foto’s van gelukkige studente bo-aan die

 advertensie geplaas? (1)

1.18 Wat moet ‘n mens doen voordat jy by enige plek kan gaan studeer? (1)

1.19 Jy hoef nie soggens klasse by te woon as jy Entrepreneurskap studeer nie.

 1.19.1 Is hierdie stelling WAAR of ONWAAR? (1)

 1.19.2 Motiveer jou antwoord op VRAAG 1.19.1. (1)

1.20 Watter kwalifikasie sal goed wees as jy ………..

 1.20.1 daarvan hou om na vreemde plekke te gaan en ander mense te

 ontmoet? (1)

 1.20.2 geïnteresserd is in die Wet en geld? (1)

1.21 Waarom is dit goed dat die kollege klein klasgroepe het? (1)

1.22 Watter versekering gee die advertensie dat die Durbanville Kollege aan sekere

 standaarde voldoen? (1)

 **TOTAAL AFDELING A: 30**

8

GR.12

 **AFDELING B: OPSOMMING**

 **VRAAG 2:**

* Som die hoofgedagtes van die GENOMMERDE PARAGRAWE in sewe sinne op.
* Skryf elke hoofgedagte in ‘n volsin neer.
* Skryf die sinne puntsgewys onder mekaar neer.
* Laat ‘n reël tussen die sinne oop.
* Jou opsomming mag nie langer as 70 woorde wees nie.
* Dui die KORREKTE getal woorde aan die einde van die opsomming aan.

|  |
| --- |
| **Kry jou feite reg oor beroepe – met ‘n onderhoud**  |

 **TOTAAL AFDELING B: 10**

9

GR. 12

**AFDELING C: TAAL**

**VRAAG 3: ADVERTENSIE**

Die taalvrae wat volg, is op die onderstaande advertensie gebaseer. In die teks is opsetlike taalfoute.

|  |
| --- |
|   [Verwerk uit: *Rooi Rose,* Augustus 2006]  |

10

GR.12

3.1 Verbeter die TAALFOUT in die volgende sin. Skryf die korrekte sin oor.

 Electrolux maak lewe ‘n bietjie makliker. (1)

3.2 VOLTOOI die sin. Skryf net die korrekte antwoord neer.

 Dit sou seksisties wees om te sê dat hierdie advertensie net vir vroue bedoel

 is, want ………………………………….. (1)

3.3 Gee die ANTONIEM van die vetgedrukte woord.

 Dit is **maklik** om wasgoed met ‘n Electrolux te was. (1)

3.4 Kies die KORREKTE ANTWOORD. Skryf net die nommer en die antwoord neer.

 3.4.1 “………om die las van jou skouers af te haal………” is ‘n voorbeeld van

 (denotasie/ konnotasie). (1)

 3.4.2 Motiveer jou antwoord op VRAAG 3.4.1. (1)

3.5 Skryf die sin in die ONTKENNENDE VORM.

 By OMO sien ons dinge altyd anders. (1)

3.6 Gee die KORREKTE VORM (betreklike voornaamwoord) van die woord tussen

 hakies.

 Electrolux het ‘n bordewasser (wat + in) jy baie borde kan pak. (1)

3.7 Gee die VERKLEININGSVORM van die vetgedrukte woord.

 Die wasmasjien het ‘n klein **drom.** (1)

11

GR.12

3.8 Skryf die volgende sin oor en rangskik die gedeelte tussen hakies in die KORREKTE

 VOLGORDE.

 Mense wat netjiese kombuise wil hê moet (in die bordewasser/hulle vuil borde/

 na aandete/gou-gou) pak. (1)

3.9 Gee die KORREKTE VORM (teenwoordige deelwoord) van die woord tussen

 hakies.

 Hierdie (tref) nuweling bied die allerbeste gerief. (1)

 **[10]**

**VRAAG 4: STROKIESPRENTE**

**PRENT 1**

|  |
| --- |
|  |

**PRENT 2**

|  |
| --- |
|  |

12

Gr.12

**PRENT 3**

|  |
| --- |
|  |

**PRENT 4**

|  |
| --- |
|  |

4.1 Gee die MEERVOUD van die vetgedrukte woord.

 My **oorfoon** se koord is met jou rekenaar s’n verstrengel. (1)

4.2 Gee die INTENSIEWE VORM van die vetgedrukte woord.

 Die sneeu lê **wit** in die tuin. (1)

4.3 Voltooi die sin met die korrekte VOORSETSEL.

 “Ma, gee asseblief vir my ‘n sneesdoekie ……………. (1)

4.4 Gee die ANTONIEM van die vetgedrukte woord.

 Sara se sluitkas is baie **deurmekaar**. (1)

13

GR. 12

4.5 Kies die KORREKTE WOORD (homofoon) tussen hakies.

 Jeremy het ‘n besem nodig om die sneeu weg te (fee/vee). (1)

4.6 Verbeter die SPELFOUT in die teks by prent 1.

 Oukei! Oulike muurpapier, vollengte **spieel**, Robert Pattison-plakkaat,

 ‘n witbord… (1)

4.7 Gee die AFKORTING van die vetgedrukte woord.

 Jeremy het ekstra tyd nodig om die Kombi voor skool uit te grawe,

 **met ander woorde**, hy moet vroeër opstaan. (1)

4.8 Verander die stelsin in ‘n VRAAGSIN. Die vetgedrukte woord is die antwoord.

 Jeremy moet **‘n graaf** gebruik om die Kombi uit te grawe. (1)

4.9 Kyk weer na prent 4. Watter emosie druk Sara met haar lyftaal uit? (1)

4.10 Skryf die sin oor in die VERLEDE TYD.

 Sara se foon se laaier sit aan Jeremy se veters vas. (1)

 **[10]**

Blaai asseblief om

14

GR.12

**VRAAG 5: RESENSIE**

Die taalvrae wat volg, is op die onderstaande resensie gebaseer.

|  |  |
| --- | --- |
|  | Die boek vang die onsekerheid van tienerwees vas, veral die onsekerheid daarvan om ‘n gr. 8 – leerder te wees. (5.1) Ja, tieners het minder werk as grootmense. Die lewe voel soms soos ‘n warrelwind. Dit lê soms soos ‘n berg voor jou. Willem se pa is ‘n rugbymal ou wat sal sterf vir die Blou Bulle. Sy broer, Franna, is ‘n willewragtag en ‘n rebel wat vir Willem terroriseer. Coenie, sy oudste broer, hou almal uit die slaap met sy nuwe stokperdjie en dan sukkel Willem ook nog met Wiskunde en sy nuwe rugby-afrigter (nogals ‘n vrou wat ‘n bal kan skop dat hy klein word). Dis nie altyd maklik om jouself te vind en rigting te kry in ‘n gesin soos Willem s’n nie. Met al hierdie (5.3) eienaardig karakters, ‘n hele paar mal gebeurtenisse en ‘n sterfte is *Willem Poprok*  ‘n (5.7) (opwen) boek wat jy sommer blitsvinnig sal deurlees. Jy gaan op ‘n reis en jy groei saam met die karakters in ‘n lewe wat so baie dieselfde maar tog so anders as jou eie is. - **Christiaan du Plessis is vanjaar in matriek en is een van *JIP*  SE JJ’S.** |

5.1 VERBIND die twee sinne met die VOEGWOORD tussen hakies.

 Ja, tieners het minder werk as grootmense. Die lewe voel soms soos ‘n

 warrelwind. (nogtans) (1)

5.2 Skryf die sin oor in die TOEKOMENDE TYD.

 Dis nie altyd maklik om jouself te vind nie. (2)

5.3 Gee die KORREKTE VORM (verbuiging) van die woord tussen hakies.

 Daar is baie (eienaardig) karakters in die boek. (1)

5.4 Skryf die sin oor in die LYDENDE/PASSIEWE VORM.

 Jy sal *Willem Poprok* sommer blitsvinnig deurlees. (2)

15

GR.12

5.5 Skryf die GETAL tussen hakies in woorde.

 Daar is altesaam (14) karakters in die boek. (1)

5.6 Kies die korrekte VOORSETSEL tussen hakies.

 Jy sal sommer baie (by/van/in) hierdie boek hou. (1)

5.7 Vorm ‘n TEENWOORDIGE DEELWOORD van die woord tussen hakies.

 Willem Poprok is ‘n (opwen) boek wat jy baie sal geniet. (1)

5.8 Gee die OORTREFFENDE TRAP van die woord tussen hakies.

 *Willem Poprok* is die (nuwe) boek op my rak. (1)

 **[10]**

**VRAAG 6**

Die taalvrae wat volg, is op die onderstaande prent gebaseer.

|  |
| --- |
|  |

6.1 VERBIND die twee sinne met die VOEGWOORD tussen hakies.

 Op universiteit moet jy hard werk. Jy kry ‘n graad. (sodat) (1)

16

GR.12

6.2 Gebruik die vetgedrukte woord in ‘n sin sodat dit ‘n ANDER BETEKENIS het as in

 die sin hieronder.

 Jou punt op universiteit **lyk** werklik indrukwekkend. (1)

6.3 Skryf die sin oor met korrekte LEESTEKENS en HOOFLETTERS.

 Ek gaan volgende jaar Engels Duits en frans aan die universiteit studeer. (2)

6.4 Skryf die sin oor in die INFINITIEF.

 Die studente doen navorsing in die biblioteek.

 Begin só: Die studente behoort …………… (1)

6.5 Kies die woord wat die volgende SPREEKWOORD korrek VOLTOOI. Skryf net

 die vraagnommer en die letter (A-D) neer.

 My ouers het my aangemoedig om hard te werk en hulle het altyd gesê:

 “ …………… adel.”

 A Ontspanning

 B Vermaak

 C Arbeid

 D Studeer (1)

6.6 Gee EEN WOORD vir die woorde tussen hakies.

 Die (persoon wat aan ‘n tegnikon of universiteit klas gee) se lesse is interessant. (1)

6.7 Skryf die volgende sin in die DIREKTE REDE.

 Die student sê dat hy ‘n goeie eksamen geskryf het.

 Begin só: Die student sê: “ “ (2)

6.8 Voltooi die onderstaande sin met die KORREKTE UITROEP wanneer die student

 uitvind dat hy die eksamen geslaag het. Gee net EEN woord.

 Die student sê: “ ……………! Ek het die eksamen geslaag!” (1)

 **[10]**

 **TOTAAL AFDELING C: 40**

 **GROOTTOTAAL: 80**